Atlas Maior
Atlas Maior (pilnas pavadinimas lot. Atlas Maior, sive Cosmographia Blaviana, qua solum, salum, coelum, accuratissime describuntur) – didžiulis atlasas, kurį išleido olandas Joan Blaeu tarp 1662 ir 1672 m. Iš viso atlasas turėjo 9–12 tomų (priklausomai nuo kalbos), jame buvo 594 žemėlapiai ir apie 3000 puslapių teksto. Savo apimtimi ir kaina tai buvo didžiausia viso XVII amžiaus knyga. Didžiausias vėlesnis atlasas buvo „Atlante Veneto“, kurį apie 1700 m. išleido italas Vincenzo Coronelli.